n_a

Hapo zamani za kale katika kitongoji cha Bagamoyo kulikuwa na kijana
  aliyekuwa anaitwa Sintoali. Alikuwa anapenda kusoma sana. Alisoma hadi
  akaenda ng’ambo, huko alisomea ustadi wa kutengeneza maghorofa makubwa
  makubwa. Aliporudi kutoka ng’ambo alikuwa na pesa nyingi ajabu.

  Alikaribishwa kwa furaha sana mvuvi aliyekinasi kishazi cha samaki.
  Kulikuwa na sherehe ya kukata na shoka. Kina mama walikuwa wanapika
  mchuzi. Nina wangu alikuwa ananiambia kuwa Sintoali alikuwa katika
  familia maskini sana. Baada ya miezi kadhaa Sintoali alikuwa ameanza
  kazi ya kuchoro na kupanga zile ghorofa kule mjini. Alianza kupata
  njenje mingi ajabu, Alikuwa mwenye umaarufu wa kujenga maghorofa
  ambayo yanapendeza.

  Miaka miwili ilipopita Sintoali alikuwa ana mali lakini hakuwa na bibi
  wala watoto. Nina yake Sintoali alikuwa akifanya juu chini ili apate
  mke mwema. Sintoali hakuwa anajali. Sintoali alikuwa na rafiki ambaye
  alikuwa anaitwa Juma. Rafiki yule alikuwa mtukutu na mwenye ukosefu wa
  nidhamu.

  Siku moja Juma alimpeleka kwenye jumba ambalo lilikuw-a limejaa
  makahaba. Sintoali alikuwa mwenye amechanganikiwa sana. Usiku huo
  alilala na kahaba mmoja hakuwahi furahi kama alivyo kuwa amefurahi
  siku hiyo. Sintoali alitumia pesa zake zote kwa makahaba na utumiaji
  wa dawa za kulevya. Sintoali alianza kulala mtaroni na kukosa kwenda
  kazi. Kampuni lililokuwa limemuandika lilimvuta kazi. Wahenga
  hawakukosea waliponena kuwa cha mlevi haliwa na mgema.